open-index/open-wikipedia-markdown huggingface dataset:
פסגת נאופיט

**פסגת נאופיט** (באנגלית: **Neofit Peak**; בבולגרית: **връх Неофит**) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,750 מטרים מעל פני הים.

הפסגה ממוקמת 1.13 קילומטרים דרומית-מערבית לפסגת סלאבייקוב; 3 קילומטרים דרום-מערבית להר פוסטר; 2.38 קילומטרים צפון-מזרחית לפסגת ריגס; ו-10.60 קילומטרים צפון-מזרחית לכף ג'יימס.

הפסגה מתנשאת מעל קרחון גראמאדה, שמדרום לה, ומעל קרחון ארמירה שממזרח, ומדרום מזרח לה.

## היסטוריה
### גילוי ומיפוי הפסגה

הפסגה מופתה לראשונה על ידי חוקרים בולגריים בשנת 2009.

### מקור השם

הפסגה נקראת על שם הנאופיט של רילה, שהיה נזיר, ואמן, ותרגם את התנ"ך לבולגרית מודרנית.

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## לקריאה נוספת

* הגאזט האנטארקטי הבולגרי 

## קישורים חיצוניים

* פסגת נאופיט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix

## הערות שוליים

נאופיט
נאופיט
כלכלת ניו אינגלנד

**כלכלת ניו אינגלנד** היא אחת מהכלכלות המרכזיות והחשובות בארצות הברית, בניו אינגלנד החלה המהפכה התעשייתית ומאז המהפכה הפך האזור למרכז חינוך, תעשייה ומחקר חשוב לכלכלה האמריקאית, בשל חשיבותה הכלכלית לארצות הברית בכירי מחלקת המסחר האמריקאית מכנים אותה "מיקרוקוסמוס כלכלי לארצות הברית כולה".

נכון לאוקטובר 2011 העיירה, ברלינגטון היא עם אחוז האבטלה הנמוך ביותר ועומד על כ-3.6%, לעומת זאת בלורנס היו את אחוזי האבטלה הגבוהים באזור, שעומד שם על כ-12.4%.

כבר במחצית הראשונה של המאה ה-20, עבר אזור ניו אינגלנד תהליך תיעוש מהר וזאת מאחר שמרבית חברות הייצור המסורתיות העבירו את המפעלים והמשרדים שלהן לאזור המערב התיכון וחברות הרהיטים והטקסטיל החליטו לעבור לדרום, בשל כך הפך האזור עם הזמן למקום בו מרוכזים שלל תעשיות ושירותים, החל מחברות ביטוח ושירותי בריאות ועד תעשייה צבאית וחברות אלקטרוניקה, בנוסף לכך כמחצית מהדברים המיוצאים מהאזור הם מוצרים מתעשיית הרכב והחשמל וזאת במקביל לעובדה שתעשיות נוספות.

החקלאות באזור היא מאוד מוגבלת וזאת בשל האדמה הסלעית שנמצאת במרבית שטחי האזור, עם זאת בחלק הצפוני של האזור יש מספר שדות בהן מגדלים תפוחי אדמה ובמיין גדלות הרבה אוכמניות.

מלבד זאת האזור הוא אחד מהאזורים החסכניים ביותר באנרגיה בארצות הברית, כאשר כל מדינות האזור מלבד מיין מדרוגות בין עשר המדינות החסכניות ביותר באנרגיה בארצות הברית.

## הערות שוליים

קטגוריה:ניו אינגלנד
קטגוריה:ארצות הברית: כלכלה
הכוחות המזוינים של פולין

**הכוחות המזוינים של רפובליקת פולין** (בפולנית: **Siły Zbrojne Rzeczypospolitej Polskiej**) הם הכוחות המזוינים הלאומיים של פולין. הכוחות המזוינים כפופים למשרד ההגנה הפולני כאשר המפקד העליון הוא נשיא פולין.

הכוחות המזוינים של הרפובליקה של פולין כוללים את: וויסקה לודוב (כוחות היבשה הפולניים), מרינארקה ווג'נה (חיל הים הפולני), סילי פובייטז'נה (חיל האוויר הפולני), ווויסקה ספציאלנה (הכוחות המיוחדים הפולניים) וכוח ההגנה הטריטוריאלי הפולני.

נכון לשנת 2020, תקציב הכוחות המזוינים עמד על כ-50 מיליארד זלוטים שהם 13 מיליארד דולרים ו-2.1% מהתוצר.

הכוחות הוקמו עם עצמאות המדינה והקמת הרפובליקה הפולנית השנייה בשנת 1918, ובמתכונתו הנוכחית לאחר תום המלחמה הקרה בינואר 1990. בשנים 2002–2014 היו כוחות הצבא הפולני חלק מכוחות הקואליציה שהשתתפו במלחמת אפגניסטן בהובלת נאט"ו. מלחמה זו הייתה הגדולה ביותר במסגרת המעורבות הפולנית בנאט"ו. כוחות פולניים השתתפו גם במלחמת עיראק בשנים 2003–2008, כוחות הצבא הפולני פיקדו על האוגדה הרב-לאומית (MND-CS), שמוקמה באזור הכיבוש הדרום-מרכזי בעיראק. כוחות אלו הורכבו מחיילים מ-23 מדינות והסתכמו בכ-8,500 חיילים.

## ארגון
כוחות הצבא הפולניים מורכבים מ־123,700 חיילים סדירים פעילים ו-73,400 משרתי קבע. תוהים אלו מציבים את הכוחות המזוינים במקום ה-42 בעולם בגודלם. בשנת 2020 כוח הכוחות בחמשת הענפים השונים היה כדלקמן:
* גבול|25x25 פיקסלים **[[כוחות היבשה הפולניים|כוחות יבשה]]** – 61,200
* גבול|25x25 פיקסלים **[[חיל האוויר הפולני|חיל האוויר]]** – 16,500
* גבול|25x25 פיקסלים **[[חיל הים הפולני|חיל הים]]** – 7,000 ~ 83 ספינות
* גבול|25x25 פיקסלים **[[הכוחות המיוחדים הפולניים|כוחות מיוחדים]]** – 3,500
* גבול|25x25 פיקסלים **[[כוח ההגנה הטריטוריאלי (פולין)|כוח ההגנה הטריטוריאלי]]** – המהווה כוחות מילואים - 21,700

## לקריאה נוספת

* 


## קישורים חיצוניים

* 

*


## הערות שוליים

קטגוריה:פולין: צבא וביטחון
פולין
גירוש שד מעיוור ואילם

[ממוזער|"גירוש שד מעיוור ואילם" מאת [ג'יימס טיסו, סוף המאה ה-19]]
**גירוש שד מאדם עיוור ואילם וריפויו** הוא אחד מהנסים של ישו בבשורות. הוא מופיע בבשורת מתי י"ב: 22–32, בשורת לוקס י"א: 14–23 ובבשורת מרקוס ג': 20–30.

## סיפור גירוש השד
על פי הבשורות, ישו גירש שדים מאדם שהיה אחוז שדים וגם ריפא אותו מעיוורון ומאילמות, כך לאחר נס הריפוי וגירוש השדים, אותו אדם היה מטוהר מן השד וגם יכול היה לראות ולדבר. הקהל שצפה בכך נדהם ונוכחים מהמוני העם אמרו: "האם יכול להיות שהוא (ישו) הוא בן דוד?" ברמז לכך שהוא כנראה המשיח.

אך כאשר הפרושים שמעו זאת, הם אמרו בחוסר אמונה וביטול: "רק על ידי בעל זבול, שר השדים, הוא מגרש את השדים."

בתגובה לכך עונה להם ישו:
"כל ממלכה המחולקת כנגד עצמה תיהרס, וכל עיר או בית המחולק כנגד עצמו לא יחזיקו מעמד. אם השטן מגרש את השטן, הרי הוא חלוק כנגד עצמו. כיצד אם כן יכולה לעמוד ממלכתו? ואם אני מגרש שדים על ידי בעל זבול, על ידי מי בניכם מגרשים אותם? לכן הם יהיו אלה שישפטו אתכם. אלא שאם על ידי אצבע אלוהים אני מגרש שדים, אזי מלכות אלוהים כבר נמצאת בקרבכם" (בשורת מתי י"ב: 25-28).

"ואני שואל אתכם כיצד יכול מישהו יכול להיכנס לביתו של איש גיבור ולשדוד ולבזוז את רכושו מבלי להשתלט עליו ולכפות אותו תחילה? הרי רק לאחר שהתגבר על הגיבור הוא יוכל לבזוז את ביתו."

"כל מי שלא עומד לצדי בעצם פועל נגדי, ומי שלא אוסף איתי (כלומר אינו תורם ואף מפריע לאמונה ולתשובה לאלוהים) מפזר. ולכן אני אומר לכם, יסלחו לכם על כל חטא וגדוף כלפי בני אדם, אך חילול השם על ידי גידוף רוח הקודש לא יסלח לאיש. כל מי שמדבר דבר כנגד בן האדם (כנגד ישו עצמו) ייסלח לו, אך כל מי שמדבר נגד רוח הקודש לא ייסלח לו, לא בעולם הזה ולא בעולם הבא."

## הציטוט מהבשורות
### בשורת מתי

### בשורת לוקס

### בשורת מרקוס
בבשורת מרקוס לא מופיע סיפור גירוש השד מהעיוור ואילם, אולם קיימת חזרה על הקטע שבו הסופרים (או הפרושים) מטילים ספק ביכולת הנסית של ישו שבאה מאלוהים ומייחסים את היכולת הזאת לגרש שדים לשר השדים ובעל זבול. תשובתו של ישו על כך גם היא נזכרת בקטע הזה.

## פרשנות
ישו מזהיר את שומעיו כי אין סליחה לא בעולם הזה ולא בעולם הבא למי שמגדף את רוח הקודש או במילים אחרות למי שמחלל את שם אלוהים. הוא בהחלט אומר שמי שמגדף אותו עצמו (את ישו) כבן אדם, ייסלח לו. אך לא ייסלח למי שמייחס את גבורתו של ישו לעשיית נסים לרבות גירוש שדים ברוח הקודש לבעל זבול, או למי שמכונה שר העולם הזה, או השטן, אדם כזה מחלל את שם אלוהים ואת רוח קודשו. ולכאלה אין סליחה לא בעולם הזה ולא בעולם הבא.

## ראו גם
* גירוש שדים
* ישו
* הברית החדשה
* הנסים של ישו
* משלי ישו

## קישורים חיצוניים

## הערות שוליים

קטגוריה:ישו
קטגוריה:הברית החדשה
קטגוריה:נסים בנצרות
נציגויות דיפלומטיות של אוזבקיסטן בעולם

זוהי רשימת **הנציגויות הדיפלומטיות של אוזבקיסטן**. המדינה המרכז-אסייתית משתרעת על חלוקה פוליטית מעניינת בתחומי ההשפעה של רוסיה, סין והעולם האסלאמי. במקביל אוזבקיסטן מחפשת את הונה הכלכלי והפוליטי על ידי יצירת קשרים הן עם ארצות הברית והן עם האיחוד האירופי, על אף הביקורת על התיעוד הירוד של זכויות האדם במדינה. הרשת הדיפלומטית במדינה משקפת את העדיפויות המתחרות הללו.

## [[אפריקה]]
*  – קהיר, שגרירות

## [[אמריקה]]
*  – וושינגטון די. סי., שגרירות. ניו יורק, קונסוליה כללית

## [[אסיה]]
*  – קאבול, שגרירות. מזאר-י-שריף, קונסוליה.
*  – באקו, שגרירות;
*  – בייג'ינג, שגרירות; גואנגג'ואו, קונסוליה כללית; שאנגחאי, קונסוליה כללית.
*  – ניו דלהי, שגרירות.
*  – ג'קרטה, שגרירות.
*  – טהראן, שגרירות.
*  – תל אביב, שגרירות.
*  – טוקיו, שגרירות.
*  – נור-סולטן, שגרירות; אקטאו, קונסוליה כללית; אלמטי, קונסוליה כללית.
*  – כווית סיטי, שגרירות.
*  – בישקק, שגרירות.
*  – קואלה לומפור, שגרירות.
*  – מסקט, שגרירות.
*  – אסלאמאבאד, שגרירות.
*  – ריאד, שגרירות; ג'דה, קונסוליה כללית.
*  – סינגפור, שגרירות
*  – סיאול, שגרירות
*  – דושנבה, שגרירות.
*  – בנגקוק, שגרירות
*  – אנקרה, שגרירות; איסטנבול, קונסוליה כללית.
*  – אשגבאט, שגרירות
*  – אבו דאבי, שגרירות; דובאי, קונסוליה כללית.

## [[אירופה]]
*  – וינה, שגרירות
*  – מינסק, שגרירות
*  – בריסל, שגרירות
*  – פריז, שגרירות
*  – ברלין, שגרירות; פרנקפורט, קונסוליה כללית.
*  – אתונה, שגרירות
*  – רומא, שגרירות
*  – ריגה, שגרירות
*  – ורשה, שגרירות
*  – מוסקבה, שגרירות; סנקט פטרבורג, קונסוליה כללית; נובוסיבירסק, קונסוליה כללית; קאזאן, קונסוליה כללית; רוסטוב על הדון, קונסוליה כללית; יקטרינבורג, קונסוליה כללית; ולדיווסטוק, קונסוליה כללית.
*  – מדריד, שגרירות
*  – קייב, שגרירות
*  – לונדון, שגרירות

## ראו גם
* יחסי החוץ של אוזבקיסטן

## קישורים חיצוניים

קטגוריה:אוזבקיסטן: יחסי חוץ
אוזבקיסטן
אימרה מיצגר

**אימרה מיצגר** (בהונגרית: **Mitzger Imre**; מרצאלי, 15 בפברואר 1875 – ?) היה דוקטור למשפטים, עורך דין ועורך עיתון יהודי-הונגרי, אחיו של טיבאדר מיצגר.

## קורות חיים
אימרה מיצגר נולד במשפחה יהודית כבנם של מיקשה מיצגר, רופא ושל צציליה קוהן. אימרה השלים את לימודיו התיכוניים בעיר נג'קניז'ה. כתלמיד כיתה ז' כבר זכה בשני פרסים ראשונים של מדליית זהב עם הסיפור ההיסטורי שלו "ימים מסוכנים". גם בכיתה ח' זכה בשתי מדליות זהב עם מאמרו על מאריה סצ'י וסיפורו הקצר פטימה. הוא סיים לימודי במשפטים בבודפשט והיה כתב-עמית של כתבי העת "הגאון ההונגרי" ושל בורשסם ינקו (1896-1898). הוא סיים משפטים בשנת 1898 והתיישב בקושיצה, שם עבד תחילה כמתמחה בעריכת דין במשך חצי שנה. במאי 1903 עבר לבודפשט ועסק שם בעריכת דין.

אימרה מיצגר כתב שירים ומאמרים לכתבי העת "סלון הונגרי" (1896), "הארץ והעולם" (1897) ול"פיגארו ההונגרי".

הוא היה העורך הראשי של היומון "יומן קושיצה" בשנת 1899, ובשנת 1901 של היומון הפוליטי "הונגריה" גם כן בקושיצה.

## עבודותיו
* **האיש המגושם**. מוֹנוֹלוֹג. 1899. (אוסף מונולוגים 82).

### בכתבי יד
* **בקשת יד של אדונים**, מחזה עממי בשלוש מערכות. השירים של פישטה דנקו מיקשה לנדיאל. (בכורה בקושיצה, בפברואר 1898)

## לקריאה נוספת
* יוז'ף סיניאי: חייהם ועבודותיהם של סופרים הונגרים
* שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.
* נתוני אימרה מיצגר בקטלוג של המוזיאון הספרותי פטפי
* פאל גויאש: חייהם ויצירותיהם של סופרים הונגרים (סדרה חדשה) 1939–1944 וכו 1990–2002

## הערות שוליים

קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:עורכי דין יהודים הונגרים
קטגוריה:מרצאלי: אישים
קטגוריה:הונגרים שנולדו ב-1875
קטגוריה:הונגרים שנפטרו במאה ה-20
קשת בוסמנית

**קשת בוסמנית** או **קשת בושמנית** (שם מדעי: *Melanotaenia boesemani*) הוא מין דג ממשפחת קשתיתיים החי במים מתוקים.

דג זה הוא מין אנדמי לאגמי איימארו ויובליהם באזור ההררי של חצי האי "ראש הציפור" שבמערב פפואה, אינדונזיה.

הדג התגלה לראשונה בשנת 1980 על ידי ג.ר. אלן ונ.ג'. קרוס. למין קשת זה, ניתן השם בוסמנית על שם האיכיולוג ההולנדי שאסף פרטים ממין זה, מארינוס בוסמן (Marinus Boeseman).

## מראה
חלקו הקדמי העליון של הדג בצבע כחול כהה ובטנו כסופה. חלקו האחורי צבוע בכתום עד אדום. הניגודיות בצבעו של דג הקשת גרמה לו להיות אהוד ופופולרי בקרב מגדלי דגי נוי.

כמו ברוב דגי הקשת, כהות או בהירות צבעי הדג עשויה להוות סימן למצב רוחו או לבריאותו כאשר צבעים כהים ועזים יותר מראים על דג שמח ובריא יותר.

אורכו של דג בוגר הוא 7–12 ס"מ. בצעירותו, צורת הדג מוארכת אך כשמתבגר גבו ובטנו מתעגלים כך שחלקו העליון והתחתון מקבלים צורת קשת.

#### הבחנה בין המינים
הזכרים גדולים יותר מהנקבות, באורך ובגובה. כמו כן, צבע הזכרים חזק יותר משל הנקבות וסנפיריהם ארוכים יותר במידה מסוימת.

## בשבי
### תנאים נדרשים
* טמפרטורה: 22–28°C.
* חומציות: 6.0–8.0.
* קשיות: 4–14.
* מכל בנפח של כ-200 ליטר.

### התנהגות
הקשת הבוסמנית היא דג חברתי ופעיל מאוד באקווריום, לכן מגדלים מנוסים נוהגים לגדלו בלהקה של לפחות 5 פרטים. לדג זה מזג שקט וחברותי ולכן יעדיף שותפים שקטים וחברותיים. יבלע דגים ורכיכות המסוגלים להיכנס לפיו. הקשת הבוסמנית רגילה לשחיה במרחבים ולכן מחסור במרחב פתוח עלול לגרום לה לנזק.

### תזונה
הקשת הבוסמנית היא אוכלת כל, עם זאת תעדיף בעיקר מזון בשרי.

### רבייה
הנקבה מטילה את הביצים אך לא משגיחה עליהן לאחר ההטלה. לאחר 8–11 ימים הביצים יבקעו ולאחר כשנה יגיעו לבגרות מינית.

## קישורים חיצוניים

* קשת בוסמנית, באתר אקווריום
* קשת בוסמנית, באתר אקווה, האתר הישראלי לדגי נוי

## הערות שוליים

קטגוריה:בעלי חיים שתוארו ב-1980
קטגוריה:טקסונים שתוארו בידי ג'רלד ר. אלן
קטגוריה:אידרונאים
קטגוריה:אינדונזיה: דגים
אמרסון רויאל

**אמרסון אפרסידו לייט דה סוזה ג'וניור** (בפורטוגזית: **Emerson Aparecido Leite de Souza Junior**; נולד ב-14 בינואר 1999), הידוע יותר בשם **אמרסון רויאל** או בפשטות **אמרסון**, הוא כדורגלן ברזילאי המשחק בעמדת המגן הימני בפלמנגו מליגת העל הברזילאית ובנבחרת ברזיל.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:סאו פאולו: כדורגלנים
קטגוריה:כדורגלני אתלטיקו מיניירו
קטגוריה:כדורגלני ברצלונה
קטגוריה:כדורגלני ריאל בטיס
קטגוריה:כדורגלני טוטנהאם הוטספר
קטגוריה:כדורגלני מילאן
קטגוריה:כדורגלני נבחרת ברזיל
קטגוריה:כדורגלני קופה אמריקה 2021
קטגוריה:ספורטאים ברזילאים בספרד
קטגוריה:ספורטאים ברזילאים באנגליה
קטגוריה:ספורטאים ברזילאים באיטליה
קטגוריה:כדורגלני פלמנגו
קטגוריה:ברזילאים שנולדו ב-1999
הסכם סחר חופשי

**הסכם סחר חופשי** (**FTA**) הוא הסכם על פי החוק הבינלאומי, שמטרתו להקים אזור סחר חופשי בין מדינות שחתמו על שיתוף פעולה בהסכם. החוזה בדרך כלל מצמצם מכסים והגבלות כלכליות על מנת לעודד סחר בינלאומי. הסכמים כאלה לרוב "כוללים סעיפים על הקלות בסחר וקביעת כללים בתחומים כמו השקעות, קניין רוחני, רכש ממשלתי, סטנדרטים טכניים ונושאים סניטריים ופיטוסניטריים".

ההסכם הכללי על מכסים וסחר משנת 1994 הגדיר במקור הסכמי סחר חופשי כאלו הכוללים בסחורות בלבד. הסכם שמטרתו דומה (כלומר לשחרר של סחר השירותים) נקרא על פי סעיף V כ"הסכם אינטגרציה כלכלי ". בפועל, המונח נמצא כיום בשימוש נרחב בתחומי מדע המדינה, הדיפלומטיה והכלכלה על מנת להתייחס להסכמים המכסים לא רק סחורות אלא גם שירותים ואפילו השקעות. הוראות סביבתיות הפכו נפוצות יותר ויותר בהסכמי השקעות בינלאומיים, כמו הסכמי הסחר החופשיים.

ה-OED מתעד את השימוש בביטוי "הסכם סחר חופשי" בהתייחס למושבות האוסטרליות כבר משנת 1877.

## ישראל

לישראל ישנם הסכמי סחר חופשי עם מדינות האיחוד האירופי, ארצות הברית, איגוד הסחר החופשי האירופי, טורקיה, מקסיקו, ירדן, מצרים ומדינות מרקוסור.

במאי 2021 דווח כי ישראל וקוריאה הדרומית יחתמו על הסכם סחר חפשי.

ב-1 באפריל 2022, חתמו ישראל ואיחוד האמירויות הערביות על הסכם סחר חופשי.

## ראו גם
* סחר חופשי
* הסכם סחר

## קישורים חיצוניים

* מילקי ייקח חולצות זולות, דצמבר 2018, אורי כץ, פורום קהלת

## הערות שוליים

קטגוריה:הסכמי סחר
קרל ראל

**קרל ראל** (בגרמנית: **Carl Rahl**; 13 באוגוסט 1812 – 9 ביולי 1865) היה צייר אוסטרי.

## קורות חייו
ראל נולד בווינה לקרל היינריך ראל (1779–1843), חרט. הוא למד באקדמיה לאמנויות יפות בווינה וזכה בפרס בגיל 19. משם נסע למינכן, שטוטגרט, הונגריה ובשנת 1836 לאיטליה. הוא נשאר באיטליה בין השנים 1836 עד 1843, שם למד במיוחד בבתי הספר האמנותיים הוונציאניים והרומאים.

סגנונו של ראל, במיוחד השקפותיו על צבע ופרספקטיבה, התגבשו במידה רבה במהלך שנותיו ברומא. הוא חזר לאחר 1843 לווינה למשך שנתיים, ואז ניהל חיי נודד במשך חמש השנים הבאות, נסע דרך הולשטיין, פריז, רומא, קופנהגן ומינכן, והתפרנס כצייר פורטרטים.

בשנת 1850 הוא מונה לפרופסור באקדמיה לאמנויות יפות בווינה, אך מסיבות פוליטיות פוטר עד מהרה מהתפקיד. לאחר מכן פתח בית ספר פרטי לאמנות, שהתרחב במהירות לסטודיו שהפיק ציורים בקנה מידה מונומנטלי וזכה להצלחה ניכרת. בין תלמידיו הבולטים היו אדוארד ביטרליך, אוגוסט אייזנמנגר, יוזף מתאוס אייגנר, קרולי לוטס, כריסטיאן גריפנקרל, גוסטב גאליה.

## יצירתו
ראל הוזמן על ידי הפילנתרופ היווני סימון סינאס לצייר מספר עבודות לחזית ולמבוא הכנסייה היוונית בווינה, שנבנה אז על ידי האדריכל הנאו-קלאסי הדני-אוסטרי תאופיל הנסן. בנוסף הזמין סינאס ארבעה ציורים המתארים את גיבורי מלחמת העצמאות היוונית, וארבעה ציורים נוספים לקישוט מקום מגוריו.

ראל עיטר את ארמון טודסקו עם ייצוגים מהמיתולוגיה היוונית. בשנת 1864 הוא צייר מספר דמויות אלגוריות בחדר המדרגות של המחזיאון. בתקופה זו הוא צייר גם כמה ציורי קיר בווילה של גמונדן, וקומפוזיציה לאולם אירועים של טירת אולדנבורג ומחזור מסיפור הארגונאוטים.

כמו כן, הוא צייר בבניין האקדמיה באתונה, שתוכנן על ידי תיאופיל הנסן בשנת 1859 ובוצע על ידי ארנסט זילר (הושלם בשנת 1885), וציורים באכסדרה של הבניין המרכזי של האוניברסיטה הלאומית באתונה, שתוכנן על ידי כריסטיאן הנסן (אחיו של תיאופיל הנסן). הציור המרכזי מציג את מייסד האוניברסיטה, מלך אוטו הראשון מיוון, מוקף במוזות; בפרסקו השמאלי נראה פרומתאוס מוריד אש מהר אולימפוס.

בשנותיו המאוחרות הוא צייר ציורי נוף לבניין האופרה החדשה (Neue Oper), שנמשכו לאחר מותו על ידי תלמידיו. הוא תכנן את המסך הראשי בווינה, ששימש בהופעות של אופרות טרגיות. העיצוב הושלם לאחר מותו על ידי תלמידו כריסטיאן גריפנקר, וצויר על ידי אדוארד ביטרליך.

## גלריה

File:Carl Rahl - Die Kundschafter mit der Traube - 5273 - Österreichische Galerie Belvedere.jpg

File:Carl Rahl - Moses beschützt die Töchter Requels - 2437 - Österreichische Galerie Belvedere.jpg

File:Carl Rahl - Italienische Landschaft - 9522 - Österreichische Galerie Belvedere.jpg
File:Carl Rahl - Luise von Schwind, die Gattin des Malers Moritz von Schwind - 2599 - Österreichische Galerie Belvedere.jpg
File:Carl Rahl - Das Gleichnis vom unfruchtbaren Feigenbaum - 5651 - Österreichische Galerie Belvedere.jpg
File:Carl Rahl - Hofrat Burian - 1777 - Österreichische Galerie Belvedere.jpg


## קישורים חיצוניים

## הערות שוליים

קטגוריה:ציירים אוסטרים
קטגוריה:ילידי 1812
קטגוריה:אוסטרים שנפטרו ב-1865
בית המשפט העליון של ספרד

**בית המשפט העליון של ספרד** (בספרדית: **Tribunal Supremo**) הוא בית המשפט העליון בממלכת ספרד. בית המשפט הוקם במקור על פי סעיף V לחוקה משנת 1812 וכיום פועל כיום מתוקף סעיף VI לחוקה החדשה משנת 1978, ויש לו סמכות שיפוט מקורית בתיקים נגד פקידים בכירים בממלכה, ובמקרים הנוגעים להפרת החוק על ידי המפלגות הפוליטיות במדינה. בית המשפט הוא גם הערכאה העליונה לערעורים. לבית המשפט יש את היכולת להפעיל ביקורת שיפוטית, למעט בעניינים חוקתיים השמורים לבית המשפט החוקתי.

כפי שנקבע בחוק האורגני של השופטים משנת 1985, מורכב בית המשפט מנשיא בית המשפט העליון , סגן נשיא בית המשפט העליון, יושבי ראש הלשכות ומספר לא מוגדר של שופטים. כל השופטים מועמדים לתפקידם על ידי מועצת המשפט, וממונים על ידי המלך לכהונה לכל החיים עד גיל 70. בהגיע השופטים לגיל זה עליהם לפרוש (אלא אם כן הם מבקשים הארכה לשנתיים).

בית המשפט נפגש במנזר סיילס ריאלס במדריד, בירת ספרד. אבטחת הבניין ועובדיו מופקדת בידי הקומיסריון המיוחד של בית המשפט העליון, ויחידת חיל המשטרה הלאומי.

## סמכויות
בית המשפט העליון הוא הסמכות המשפטית העליונה והמוצא האחרון לערעורים ומרבית עבודתו היא אכן בערעורים על החלות בתי המשפט האחרים והשוליים במדינה.

בית המשפט העליון אחראי על טיפול בתלונות משמעותיות על מעשי עוולה לכאורה כנגד גורמים בולטים כמו שרי ממשלה, חברי קונגרס הנציגים, סנאטורים, חברי הפרלמנטים האזוריים השונים, שופטים בכירים, כולל נשיא ושופטי בית המשפט החוקתי.

בנוסף על כך, בית המשפט עוסק בפרשיות העוסקות במפלגות הפוליטיות במדינה.

ככלל, אין דרך לערער על החלטת בית המשפט העליון, אף שבעניינים פליליים המלך רשאי להשתמש ברחמיו לפסול עונשים שהוטלו או אושרו על ידי בית המשפט העליון. על פי החוקה, ערעורים כאלה נפתרים במועצת השרים ולאחר מכן באופן פורמלי מאושרים על ידי המלך כראש המדינה.

## בית המשפט החוקתי

בית המשפט החוקתי יכול באופן חריג לבטל את החלטות בית המשפט העליון אם הייתה פגיעה בזכויות ובחירויות האזרחים המגולמות בחוקה הספרדית (סעיפים 14 עד 29 ו-30.2, הנוגעים לזכויות יסוד) - או בהחלטות הנובעות מבית הדין האירופי לזכויות אדם וסעיפי האמנה האירופית לזכויות אדם.

## ראו גם
* פוליטיקה של ספרד

## קישורים חיצוניים

*  

ספרד
קטגוריה:ספרד: חוק ומשפט
קרן טנא

**קרן טנא** (באנגלית: **Tene Capital**) היא קרן השקעות פרטית ישראלית שנוסדה בשנת 2004 על ידי ד"ר אריאל הלפרין. ההשקעות של הקרן מתרכזות בחברות תעשייה ישראליות עם פוטנציאל פיתוח וצמיחה מחוץ לישראל, אחרי שבתחילת דרכה הדגש שלה היה השקעות בחברות קיבוציות.

## היסטוריה
בשנת 2004 גייסה את הקרן הראשונה שלה, בגובה 70 מיליון דולר, וביצעה 6 השקעות בחברות: אבן קיסר, נטפים, בלו - אי טכנולוגיות מים, EMI Microwave, אמן יציקות בלחץ גבוה, ו-Hanita Coatings.

בשנת 2006 גייסה קרן שנייה בגובה 160 מיליון דולר וביצעה 9 השקעות בחברות: קיונרג'י, ת.א.ג. מוצרים רפואיים (1992), אס.סי.אר. (מהנדסים), פישמן טכנולוגיות תרמיות, פלזית תעשיות, אבן קיסר, טלדור כבלים ומערכות, כרומגן, ריקור מערכות ואקום וקריאוגניקה.

בשנת 2013 גייסה קרן שלישית בגובה 310 מיליון דולר וביצעה 9 השקעות בחברות: אבן קיסר, טלפייר, מעבדות שרון, סקודיקס, Ortal, תנובות שדה ומטע, TIBA Parking, גדות אגרו, קבוצת גדות.

בשנת 2017 גייסה קרן רביעית בגובה 410 מיליון דולר וביצעה 7 השקעות בחברות: noga, חוליות, habonim, דלתות חמדיה, אופטימקס, טרפילוג, Ahern.

## קישורים חיצוניים
* 

## הערות שוליים

טנא
אין שום אלטרנטיבה

[ממוזער|alt=|השפעת הסיסמה מחוץ לפוליטיקה הבריטית: פוסטר של [המפלגה הנוצרית-דמוקרטית הגרמנית משנת 1994 עם הסיסמה "אין שום אלטרנטיבה"]]
"**אין שום אלטרנטיבה**" (באנגלית: **There is no alternative**, ובראשי תיבות: **TINA**) הייתה סיסמה אשר שימשה לעיתים קרובות את ראש ממשלת בריטניה השמרנית מרגרט תאצ'ר.

הביטוי נועד להדגיש את טענתה של תאצ'ר כי כלכלת השוק היא המערכת היחידה שעובדת, ומכיוון שאין שום דרך כלכלית בת קיימא אחרת הדיון על כך הסתיים. אחד ממבקריה, אשר התנגד לשיטה כלכלית זו, אפיין את משמעות הביטוי כ"קפיטליזם גלובלי, כלומר שווקים חופשיים וסחר חופשי היו הדרכים הטובות ביותר לבנות עושר, להפיץ שירותים ולפתח את כלכלת החברה. חוסר הפיקוח הוא מעולה, אם לא אלוהי". לעומת זאת, תאצ'ר תיארה את תמיכתה בשווקים כתוצאה מטיעון מוסרי בסיסי יותר - היא טענה כי המוסר האנושי חייב להתבסס על בחירתו חופשית.

ב-2013, ראש הממשלה השמרן דייוויד קמרון החיה את הביטוי, זאת כשציין ביחס לתוכנית הצנע כי .

## ראו גם
* היד הנעלמה
* ליברליזם כלכלי

## הערות שוליים

קטגוריה:קפיטליזם
קטגוריה:ביטויים ומושגים פוליטיים בריטיים
קטגוריה:סיסמאות
Alte Kameraden

[ממוזער|[קארל טייקה ב-1895]]
**Alte Kameraden**, מגרמנית (מילולית: "חברים ותיקים") הוא מארש גרמני מפורסם אשר משמש גם כהמנונו הרשמי של בית הספק לקצינים של חיל האוויר הצ'יליאני.

## היסטוריה
Alte Kameraden הוא מארש אשר נכתב בסביבות 1889 באולם, גרמניה, על ידי המלחין הצבאי קארל טייקה. טייקה כתב קטעים רבים ללהקת הצעדה של הגדוד המלך קארל מס. 123. כשהביא את הטיוטה הראשונית של היצירה, אמר לו הקאפלמייסטר אולטה בפשטות: "יש לנו מספיק צעדות מוזיקליות, זרקו את זה לתנור!". פרשה זו הובילה לעזיבתו של טייקה את הגדוד, בעוזבו, כינה טייקה את היצירה אז בשם: Alte Kameraden. מו"ל רכש ממנו את השיר תמורת 25 מארקים מזהב. בשנת 1895 היצירה הוצגה לראשונה על ידי פריץ קולר. בהמשך הפך Alte Kameraden לאחד המארשים הפופולרים ביותר בעולם. הוא הושמע בשנת 1937 בטקס ההכתרה של מלך אנגליה, ג'ורג' השישי. את הצעדה ניתן גם כן לשמוע בסרט המלאך הכחול (**Der blaue Engel**).

## מילות השיר

## ראו גם
* מארש קוניגראץ
* Preußens Gloria

## קישורים חיצוניים

* 
* 
* קארל טייקה, באתר Victor Records

## הערות שוליים

קטגוריה:שירים בגרמנית
קטגוריה:שירים על חברות
קטגוריה:מארש
טרור קומוניסטי

**טרור קומוניסטי** מתאר טרור המתבצע על ידי קבוצות הדבקות בקומוניזם או באידאולוגיות קשורות כמו טרוצקיזם, לניניזם, מאואיזם או מרקסיזם – לניניזם. בהיסטוריה הטרור הקומוניסטי קיבל לפעמים צורה של טרור בחסות המדינה, הנתמך על ידי מדינות קומוניסטיות כמו ברית המועצות, סין, צפון קוריאה וקמבודיה. בנוסף, ארגונים עצמאיים כמו הבריגדות האדומות, הקו הקדמי וסיעת הצבא האדום עסקו גם בטרור קומוניסטי. קבוצות אלו מקוות לעודד את ההמונים לקום ולהתחיל במהפכה עולמית להפלת המערכות הפוליטיות והכלכליות קיימות. לפעמים ניתן לקרוא לצורה זו של טרור טרור אדום או טרור שמאלי.

סיום המלחמה הקרה והתפרקות ברית המועצות הובילו לירידה ניכרת בצורת טרור זו. בריאן קרוזייר, מייסד ומנהל המכון לחקר סכסוכים, אמר כי הקומוניזם היה המקור העיקרי לטרור בחסות המדינה.

## דוגמאות לטרור קומוניסטי ברחבי העולם
### בולגריה
הפיגוע בכנסיית סווטה נדליה ב-16 באפריל 1925 בוצעה על ידי קבוצה מהמפלגה הקומוניסטית של בולגריה (BCP). הם פוצצו את גג כנסיית סנט נדליה בסופיה, בולגריה. 150 בני אדם נהרגו וכ-500 נפצעו.

### קמבודיה
רצח העם בקמבודיה שבוצע על ידי קמר רוז', שהוביל למותם של כ־1.7 מיליון עד 2.5 מיליון בני אדם, הוגדר כמעשה טרור על ידי ג'וזף ס. טומן.

### הרפובליקה העממית של סין
בנימין א. ולנטינו העריך כי האלימות שביצעו הקוומינטנג והקומוניסטים במהלך מלחמת האזרחים בסין הביאו למותם של בין 1.8 מיליון ל-3.5 מיליון בני אדם בשנים 1927–1949. בסוף שנות הארבעים דיווח מחלקת המדינה של ארצות הברית כי לאחר מלחמת העולם השנייה, הטרור הקומוניסטי שכלל ביזה, מעשי טבח וגיוס כפוי למיליציות – עלה על פעולותיה של יפן הקיסרית.

### ברית המועצות
לאחר המהפכה הרוסית בשנת 1917, השימוש בטרור להכנעת אנשים אפיין את המשטר הקומוניסטי החדש. ההיסטוריונית אנה גייפמן הצהירה כי הדבר "ניכר במקורותיו של המשטר". על פי ההערכות 17,000 בני אדם מתו כתוצאה ממסע האלימות הראשוני המכונה הטרור האדום. פליקס דז'רז'ינסקי, מייסד צ'קה (המשטרה החשאית הסובייטית), הפעיל באופן נרחב טקטיקות טרור, במיוחד כנגד איכרים שסירבו למסור את תבואתם לממשלה. עם פתיחת המדיניות הכלכלית החדשה (NEP), קבע לנין, "זו טעות לחשוב שה-NEP שם קץ לטרור. נחזור לטרור וזה יהיה טרור כלכלי".

### דרום אפריקה
בתקופת האפרטהייד בדרום אפריקה, הממשלה תחת המפלגה הלאומית האפריקאנית ראתה את ה-ANC ואת הזרוע הצבאית שלה, Umhonto we Sizwe, כטרוריסטים קומוניסטים. כתוצאה מכך הונהגה על ידי הממשלה שורה של חוקים, כגון "חוק דיכוי הקומוניזם", שהוציא לחוק ארגונים שנתפשו כקומוניסטיים. בשנת 1967 הממשלה פרסמה את "חוק הטרור", שהפך את פעולות הטרור לפשע סטטוטורי והוביל למעצר בלתי מוגבל.

## ראו גם
* טרור מרקסיסטי לניניסטי
* אלימות פוליטית
* מהפכה עולמית
* טרור מדינתי
* טוטליטריזם
* טרור אסלאמי

## הערות שוליים

קטגוריה:קומוניזם
קומניסטי
אנתוני בואנס

**אנתוני בואנס** (באנגלית: **Anthony Bowens**; נולד ב-18 בדצמבר 1990) הוא מתאבק אמריקאי, המופיע בארגון ההיאבקות All Elite Wrestling (AEW).

## ביוגרפיה

בואנס נולד ב-18 בדצמבר 1990 בניו ג'רזי, ארצות הברית. הוא שיחק בייסבול במשך 11 שנים עד שאישיות ההיאבקות, סנטינו מארלה, שאל אותו אם בכוונתו לעשות הסבה לענף ההיאבקות המקצועית. תחת תיווכו של מארלה, הוא הציג בפניו את המאמן פאט באק, שתחתיו בואנס התאמן כדי להפוך למתאבק.

## קריירת היאבקות מקצועית

בואנס החל להתאמן בשנת 2012, כשערך את קרב הבכורה שלו בזירה שנה לאחר מכן. בנובמבר 2016, הוא ספג זעזוע מוח במהלך קרב, שהשתתף בתוכנית *[[NXT Wrestling|NXT]]* של ארגון ההיאבקות WWE. בנובמבר 2020, הנשיא והמנכ"ל של ארגון ההיאבקות All Elite Wrestling (AEW), טוני חאן, הודיע שבואנס חתם על חוזה לחמש שנים בארגון ביחד עם מקס קאסטר; עוד נודע שהשניים יהיו צמד שייקרא בשם The Acclaimed. לאחר רצף ניצחונות מרשים, השניים איתגרו את היאנג באקס (מאט ג'קסון וניק ג'קסון) לקרב על אליפות הזוגות של AEW, לעומת זאת, הם הפסידו בקרב זה במסגרת פרק של התוכנית *Dynamite*, שנערך ב-23 בדצמבר. ב-8 באוקטובר 2021 בפרק של התוכנית *Rampage*, The Acclaimed כשלו בניסיונם לזכות באליפות הזוגות של AEW, לאחר שהפסידו לאלופי הזוגות, הלוצ'ה בראדרס (פנטה אל זרו מיידו וריי פיניקס). ב-5 בנובמבר בפרק של התוכנית *Rampage*, בואנס נחל הפסד לבריאן דניאלסון. ב-10 בנובמבר בפרק של התוכנית *Dynamite*, בואנס נחל הפסד נוסף, הפעם לג'ונגל בוי כתוצאה מהכנעה. ב-17 בנובמבר בפרק של התוכנית *Dynamite*, בואנס וקאסטר הפסידו לדאנטה מרטין וליאו ראש. ב-28 בינואר בפרק של התוכנית *Rampage*, בואנס הפסיד לג'ון מוקסלי. ב-25 בפברואר בפרק של התוכנית *Rampage*, בואנס נחל הפסד לאורנג' קאסידי בקרב העפלה לקרב סולם פני המהפכה של האירוע Revolution. ב-3 באוגוסט בפרק של התוכנית *Dynamite*, בואנס וקאסטר גברו על גאן קלאב (אוסטין גאן וקולטן גאן) בקרב דאמפסטר (קרב שבו המנצח נקבע לאחר זריקת יריבו אל תוך פח אשפה וסגירתו). בפרק הספיישל Grand Slam של התוכנית *Dynamite*, שהתקיים ב-21 בספטמבר, השניים (כשלצידם המנג'ר בילי גאן), זכו באליפות הזוגות של AEW לצמד Swerve In Our Glory (קית' לי וסוורב סטריקלנד).

## חיים אישיים

בואנס הוא גיי מוצהר.

## אליפויות והישגים

* **הישגים בארגון ההיאבקות All Elite Wrestling – AEW**
** אליפות הזוגות של AEW (פעם אחת)  - ביחד עם מקס קאסטר
** אליפות השלשות של AEW (פעם אחת)  - ביחד עם מקס קאסטר ובילי גאן

* **הישגים בארגון ההיאבקות Independent Wrestling Federation – IWF**
** אליפות ג'וניור במשקל כבד של IWF (פעמיים)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-304 מתוך 500 המתאבקים הטובים ביותר לשנת 2021

* **הישגים בארגון ההיאבקות WrestlePro**
** אליפות WrestlePro (3 פעמים)

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:מתאבקים מקצוענים אמריקאים
קטגוריה:מתאבקי ה-AEW
קטגוריה:בוגרי אוניברסיטת מונטקלייר
קטגוריה:ניו ג'רזי: ספורטאים
קטגוריה:אמריקאים שנולדו ב-1990
קרחון אראגו

**קרחון אראגו** (באנגלית: **Arago Glacier**) הוא קרחון באזור חוף דנקו, של ארץ גרהאם, שבאנטארקטיקה.

הקרחון נשפך אל מפרץ אנדוורד, צפונית מזרחית לקרחון מוזר, בחוף המערבי של ארץ גרהאם.

שיא גובהו של הקרחון מצוי בגובה של 692 מטרים מעל פני הים.

## היסטוריה
### גילוי ומיפוי הקרחון

הקרחון מופה לראשונה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד, אשר יצאו מהאי דנקו בעונת המחקר (הקיץ האנטארקטי) 1956–1957, ועל תצלומי אוויר שצולמו על ידי חברת האנטיג אירוסרוויירס בע"מ בין השנים 1956–1957.

### מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של פרנסואה ז'אן דומיניק אראגו (François Arago), גאודז צרפתי, אשר הוכיח לראשונה בשנת 1839 את היישום של צילום לצורכי מיפוי.

שם זה ניתן לקרחון, בדומה לשנות אתרים נוספים באזור הקרויים על שם חלוצים בתחום הפוטוגרמטריה (כגון קרחון רודולף, וקרחון מוזר).

## קישורים חיצוניים

* קרחון אראגו באתר הסקר הגאולוגי של ארצות הברית
* קרחון אראגו באתר הגאזט האנטארקטי של ממשלת אוסטרליה
* קרחון אראגו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון אראגו
* מחשבון מרחקים - המרחק מקרחון ארגו לאתרים סמוכים

## הערות שוליים

אראגו
קרב ג'זין (1941)

**קרב ג'זין** (13 ביוני 1941) היה חלק ממבצעי הדיוויזיה השביעית האוסטרלית לביירות במהלך תמרון בן ארבעה שבועות של המערכה בסוריה ולבנון בין בעלות הברית נגד כוחות צרפת של וישי בסוריה ובלבנון. 

ג'זין, לבנון, שוכנת על הדרך הראשית מעיר הנמל צידון לבקעת הלבנון (הבקאע שבמזרח), בין גבול ארץ ישראל בדרום לבין ביירות.

קרב זה היה אחד ממספר קרבות קשים במהלך ההתקדמות האוסטרלית לביירות משטחי המנדט. כוחות אוסטרלים מחטיבה 25 (בלי גדוד 2/33) תקפו את ג'זין ב-1 ביוני 1941, לאחר כיבוש של מרג' עיון, שאותה כבשו בעלות הברית באופן זמני ב-11 ביוני 1941, ואיפשר למפקד הדיוויזיה האוסטרלית השביעית. מיג'ור ג'נרל ג'ון לאווראק, להחליף את משימת חטיבה 25 והורה לה לנוע צפונה לעבר ג'זין, חטיבה 25 השאירה כוח קטן שהחזיק את מרג' עיון וספג התקפה נגדית קשה.

במהלך הלחימה על ג'זין, כשפלוגתו נפגעה מאש מקלעים עזה, טוראי ג'ים גורדון , מגדוד 2/31, זחל קדימה וניטרל את עמדת אויב ברובה ובכידון. לגורדון, במקור מרוקינגהם  שבאוסטרליה המערבית, הוענק צלב ויקטוריה על מעשיו ליד ג'זין.

בסיס הצבא ג'זין בטאונסוויל, קווינסלנד, נקרא על שם הקרב הזה.

מערבה משם, על החוף, תקפה החטיבה ה-21 האוסטרלית את צידון בין 13 ל-15 ביוני, כחלק מהמערכה על דאמור. יום לאחר נפילת צידון חסמו האוסטרלים את הדרך בין צידון לג'זין.

## לקריאה נוספת

* 
* 


## הערות שוליים

קטגוריה:המערכה בסוריה ובלבנון במלחמת העולם השנייה

קטגוריה:מלחמת העולם השנייה: 1941
שיטת קול

**שיטת קול** (גם **שיטת קול-קולטנובסקי**) היא פתיחת שחמט המתחילה במהלכים הבאים:

# ד4 ד5
# פ-ו3 פ-ו6
# ה-3

זוהי פתיחה בה ניתן להשתמש כנגד כל הגנה שחורה והיא פחות מסוכנת ללבן מפתיחות אחרות.

וריאציה זו של משחק חייל המלכה הבודד מאופיינת בפיתוח שיטתי אם כי צנוע של החלקים המינוריים של הלבן כדי לתמוך במעבר מהיר של רגלי למשבצת **ה4**. שיטת קול נחשבת לסולידית, אך לא גמישה.

קוד ECO עבור שיטת קול הוא D05.

## היסטוריה
השיטה הוצגה בשנות העשרים על ידי המאסטר הבלגי אדגר קול. לאחר מכן פותחה עוד יותר על ידי ג'ורג' קולטנובסקי.

קול וקולטנובסקי זכו כל אחד בנפרד בטורנירים רבים בשנות העשרים והשלושים. קול סיים לפני טרטקובר, אויבה ורובינשטיין בזמנים שונים. הפתיחה אף כונתה "שיטת קול האימתנית". ג'ורג' קולטנובסקי, בספרו "שיטת קול", אמר כי הוא מציע "פיתוח סולידי", קומבינציות ומשחק סיום הגון, מה שמעניק ללבן "סיכויים טובים לא להפסיד מול שחקן חזק יותר". שחקנים כמו קפבלנקה וטל מצאו דרכים להוציא את העוקץ מכמה מקוויה השונים. קו אחד כזה שנבדק הוא **3. ... רז5**, המכונה לפעמים "אנטי קול".

## תוכנית עבור הלבן
בהתעלם מתגובותיו של השחור, ובהתייחס למהלכים של הלבן בלבד, התוכנית האופיינית היא כדלקמן:

זוהי תוכנית פיתוח סולידית לחלוטין ולכן אינה יכולה להציע יותר משוויון כנגד תגובה שחורה נמרצת.

התוכנית האסטרטגית שעומדת מאחורי שיטת קול היא להתקיף את צד המלך. פרש המלך השחור יוחלף ב-**ה4**, או יוסט על ידי קידום הרגלי מ**ה4** ל**ה5**. הדבר מסיר שמירה ממשבצת **ח7**, ולעיתים קרובות, מאפשר הקרבת רץ קלאסית ב-**ח7** כתחילת מתקפת מט. יש המכנים זאת "ההקרבה של קול".

## שיטת קול-צוקרטורט

וריאציה אחת של שיטת קול היא שיטת קול–צוקרטורט (על שם יוהנס צוקורטורט), המאופיינת בפיתוח הרץ בעל המשבצות הכהות ב-**ב2**. שיטה זו שוחקה ברמת רב-האמן באופן תדיר על ידי ארטור יוסופוב.

## ראו גם
* תורת הפתיחות בשחמט
* אנציקלופדיית פתיחות שחמט

## לקריאה נוספת
* Lane, Gary (2001). The Ultimate Colle. Sterling Pub Co Inc. 
*Broznik, Valeri (2003). The Colle-Koltanowski System. Kania. 
*Palliser, Richard (2007). Starting out: the Colle. Everyman Chess. 

## קישורים חיצוניים
* Colle System Players Forum

## הערות שוליים

קטגוריה:פתיחות שחמט
אליקים גצל המילזאהגי

**אליקים גצל בן יהודה המילזאהגי** (תק"מ, 1780 – כ"א בתמוז, תרי"ד, 17 ביולי 1854) מבראד, הידוע גם בראשי התיבות ראבי"ה, היה רב וחוקר קבלה יליד פולין שחי בגליציה. הוא היה מחלוצי הגישה הביקורתית במספר תחומים ובעיקר בחקר ספר הזוהר.

## ביוגרפיה
אליקים גצל המילזאהגי נולד בעיירה הפולנית סמיאלה. אביו רבי יהודה היה בנו של רבי אהרן אב"ד לוברטוב. הוא התיישב בגליציה, שם למד אצל המקובל רבי ישראל חריף מסטנוב. הוא שימש תקופה מסוימת כרבה של עיירה קטנה אך פרש מטעמים שאינם ברורים, ומאוחר יותר כמורה וסוחר בלבוב ובברודי. בברודי למד בתמיכת יששכר בריש בלומנפלד  מברודי שאף סייע בהדפסת ספרו.

היה בן דודו של הרב אפרים זלמן מרגליות (אמו, דבורה, הייתה אחותו של אביו, רבי יהודה).

אליקים גצל המילזאהגי נפטר בברודי, בכ"א בתמוז ה'תרי"ד, 17 ביולי 1854.

## חיבוריו
המילזאהגי חיבר קרוב לשבעים ספרים, בעיקר על תלמוד וקבלה. ספרו היחיד שפורסם היה ספר ראביה (ראשי התיבות של שמו: **ר**בי **א**ליקים **ב**ן **י**הודה **ה**מילזאהגי), שבו הוא מותח ביקורת על ספרו של יום-טוב ליפמן צונץ משנת ה'תקצ"ג, על פיוטי רבי אלעזר בירבי קליר ועל שלמה יהודה רפפורט (שי"ר). בספר הוא גם מבקר את התומכים בגימטריה, הם לדבריו "מקרה גמור". כמו כן הוא כתב חיבור על ספרות הקבלה בכלל והספר הזוהר בפרט, כשהוא מתבסס בין השאר על ספר "מטפחת ספרים" אותו מתאר בספר כ"קרובו".

במהדורת "סדר הדורות" שהדפיס הרב ישעיה אשר זליג מילר הובאו כשש מאות הגהות מכתב יד על הספר, שלטענתו ייתכן שהמילזאהגי כתב.

קיים כתב יד שלו ובו הגהות על ספר "שם הגדולים", הגהות לספר "פסיקתא רבתי", פירוש לסידור התפילה בשם "בית אליקים", קונטרס נגד חבורת הרואים, חיבור בשם "זהרי ראבי"ה", "פרדס ראבי"ה" - השגות על שד"ל, נדפס בכתב העת "כרם חמד", וספר בשם "אוצר ראבי"ה" אשר בו פרשנות לספר "רזיאל המלאך".

הוא כתב גם ספרי פרשנות שלא פורסמו על ספר הזוהר, ספר רזיאל המלאך ופסיקתא דרב כהנא. הוא פרסם בעיתונות היהודית מאמר בגרמנית ובו הוקעה על זיופים לכאורה של החכם הקראי אברהם פירקוביץ'. כמו כן הוא התיר בחיבור בשם "מרכבת אש" נסיעה ברכבת בשבת.

## לקריאה נוספת
* אליקים גצל המילזאהגי, מהדורת 1901–1906 של האנציקלופדיה היהודית 
* ישעיה תשבי, **משנת הזוהר**, מוסד ביאליק, ירושלים, ה'תשי"ז, חלק א', עמודים 59–60
*דניאל אברמס, "תקדימים במחקר הטקסטואלי של ספרות הקבלה במאה הי"ט: ספר זוהרי ראביה לאליקים מלזאהגי", **קבלה** לא, עמ' 7–25, לוס אנג'לס תשע"ד.
*גצל קרסל, "כתבי אליקים המילזאהגי", **[[קריית ספר (כתב עת)|קריית ספר]]**, כרך יז (ת"ש), עמ' 87-94

## קישורים חיצוניים
* .
* 
* }
* 

## הערות שוליים

קטגוריה:סופרים כותבי עברית
קטגוריה:פרשני התלמוד
קטגוריה:מחברי ספרי קבלה
קטגוריה:רבנים פולנים
קטגוריה:מקובלים
קטגוריה:רבנים גליציאנים
קטגוריה:חוקרי קבלה
קטגוריה:מגיהי ספר סדר הדורות
קטגוריה:ילידי 1780
קטגוריה:פולנים שנולדו ב-1854
קטגוריה:נפטרים ב-1854
קטגוריה:מגיהי ספר שם הגדולים
איתי גרנק

**איתי גְרָנֶק** (נולד ב־18 במאי 1985) הוא מנכ"ל משרד המורשת.

## ביוגרפיה
איתי גרנק נולד בפתח תקווה לדוד ופסי גרנק. אביו הוא איש עסקים מתחום התיירות ואימו סגנית מנהל בית ספר.

גרנק גדל בכוכב יאיר, למד במכינה הקדם־צבאית "אלישע" בנווה צוף, שירת בגדס"ר נח"ל. לאחר השירות בצה"ל למד בישיבת "אורות אביב", היה ממייסדי הגרעין ביפו וניהל אותו מספר שנים.

הוא בעל תואר ראשון במנהל עסקים עם התמחות בשיווק מהקריה האקדמית אונו ותואר שני במינהל ציבורי עם התמחות במדיניות ציבורית וממשל מהמרכז הבינתחומי הרצליה. הוא בוגר קורס דירקטורים מטעם ביראד – יחידת החוץ של אוניברסיטת בר-אילן, ובוגר יסודות – בית המדרש הרב-דורי לבוגרי ולראשי מכינות קדם-צבאיות תורניות.

### עשייה ציבורית
גרנק היה ממייסדי הגרעין התורני ביפו, בשנים 2008–2012 שימש כמנכ"ל מוסדות הגרעינים התורניים ביפו. במסגרת תפקידו עזר להקים מעונות, גני ילדים ואף חנך עם שר החינוך גדעון סער בית ספר ממלכתי דתי ביפו.

בשנים 2012–2018 כיהן גרנק כמנכ"ל "זהות – איגוד המרכזים לזהות יהודית". בארגון חברות 40 עמותות הפועלות דרך 64 מרכזים ב־135 רשויות מקומיות ברחבי ישראל, ועיקר פעילותו בנושאים כדוגמת חיזוק הסולידריות והמכנה המשותף בעם, יצירת גשר וקשר בין חלקיו השונים, יציקת תוכן ומשמעות אל תוך המושג "זהות יהודית-ציונית", העמקת הידע של התלמידים בתולדות עם ישראל והגברת היכרותם עם התרבות היהודית – ערכיה, סמליה ומנהגיה תוך בחינת הרלוונטיות שלה לחיי היומיום של התלמידים. גרנק הוביל את מרכזי זהות מתקציב בסיסי של מאות אלפי שקלים לקרוב לעשרים מיליון שקלים בשנה. בנוסף, זהות הובילה את יום ההוקרה לפצועי מערכות ישראל ופעולות האיבה במערכת החינוך, את מיזם "דיבור טוב" ואת מיזם "יחד ירושלים", בחמישים רשויות בישראל ביום ירושלים.

בשנים 2014–2018 כיהן כחבר המועצה הדתית בתל אביב.

היה פעמיים מועמד לכנסת, במקומות לא ריאליים, מטעם מפלגת "הבית היהודי": בבחירות לכנסת ה-19 הוצב במקום ה-49 ובבחירות לכנסת ה-20 ב-2015 הוצב במקום ה-96.
לקראת הבחירות לכנסת העשרים וארבע ב-2021 הציג את מועמדותו לראשות המפלגה בבחירות המקדימות בה, אך הסיר את מועמדותו ותמך בחגית משה. בבחירות לרשויות המקומיות בישראל בשנת 2024, התמודד למקום במועצת גדרה, בראש רשימת "מאוחדים בגדרה" שהייתה מזוהה עם עוצמה יהודית, אך לא נבחר.

במאי 2024 מונה למנכ"ל משרד המורשת.

ביוני 2024 מונה לחבר דריקטוריון ברשות העתיקות.

בנובמבר 2025 מונה לחבר המועצה הציבורית להנצחת הרב חיים דרוקמן.

### עסקיו
גרנק הוא בעלים של מספר חברות בתחום הנדל"ן, התקשורת והמלונאות.

בשנת 2021 הצטרף כשותף בעלון השבת "עולם קטן" והמגזין "מקום בעולם". בשנים 2021–2024 כיהן כמו"ל העיתון "עולם קטן".

בין השנים 2022–2024 הקים את חברת 'מיישבי הארץ', ומונה למנכ"ל החברה, שרכשה נדל"ן בהיקף משמעותי.

### חיים אישיים

גרנק נשוי לרעות ואב לארבעה ילדים. מתגורר בגדרה.

## קישורים חיצוניים

* 
* 

## הערות שוליים

קטגוריה:אנשי עסקים ישראלים
קטגוריה:מנכ"לים ישראלים
קטגוריה:יזמים ישראלים
קטגוריה:מנכ"לי משרדי ממשלת ישראל
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1985
סוזן אנספק

**סוזן אנספק** (באנגלית: **Susan Anspach**; 23 בנובמבר 1943 – 2 באפריל 2018) הייתה שחקנית קולנוע, טלוויזיה ותיאטרון אמריקאית.

## ביוגרפיה
היא למדה דרמה ומוזיקה באוניברסיטה הקתולית בוושינגטון די. סי. ואחר כך חזרה לניו יורק, למדה באולפן השחקנים והחלה להופיע על הבמה בברודוויי ואוף ברודוויי. היא שיחקה בתפקיד הראשי של שיילה בגרסה הבימתית הראשונה של המחזמר "שיער".

היא שיחקה באוף ברודוויי במחזה מראה מעל הגשר לצידם של רוברט דובאל, ג'ון וויט ודסטין הופמן.

ב-1970 הופיעה לראשונה בקולנוע. בסרט "The Landlord" שביים האל אשבי ובו גילם בו ברידג'ס צעיר שקונה בניין בשכונה בברוקלין שמתגוררים בה בעיקר שחורים. באותה שנה התפרסמה במשחקה בסרט רסיסי חיים (Five Easy Pieces) של בוב רפלסון לצידו של ג'ק ניקולסון. בנה כיילב נולד באותה תקופה והיא טענה שניקולסון הוא האב אך הוא הכחיש.

ב-1972 הופיעה בתור גרושתו של וודי אלן בסרטו "שחק אותה סאם".

ב-1973 הופיעה בסרטו של פול מזורסקי "אני אוהב את גרושתי" לצידם של ג'ורג' סיגל, כריס כריסטופרסון ומרשה מייסון.

בשנות ה-70 היו שהשוו אותה בארצות הברית לקתרין הפבורן, אלא שהיא לא הצליחה כמוה להיחקק בתודעה ההוליוודית והקריירה שלה לא נסקה.

ב-1981 שיחקה בסרטו של דושאן מקבייב, "מונטנגרו". ב-1987 שיחה בסרט האימה "Blue Monkey". ב-1989 השתתפה בתפקיד קטן בסרט "Blood Red".

היא הופיעה גם בטלוויזיה באפיזודות של "מקמילן ואשתו", "רצח במשיכת קולמוס" ועוד.

## חיים אישיים
ב-1968 נולדה בתה קתרין מיחסיה עם סטיב קארי שהופיע אתה במחזמר "שיער". ב-1970 ילדה את בנה כיילב וטענה שג'ק ניקולסון הוא אביו.ניקולסון הכחיש את הדבר ולא הכיר בילד. ב-1970 נישאה לשחקן מרק גודארד  שאימץ את שני ילדיה. הם התגרשו ב-1978. ב-1982 נישאה למוזיקאי בוב שרווד והתגרשה ב-1988.

היא מתה מאי ספיקת לב בביתה בלוס אנג'לס, בגיל 75.

## קישורים חיצוניים

* סוזן אנספק, באתר Internet Broadway Database
*סוזן אנספק, באתר Aveleyman

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
הבחירות לרשויות המקומיות בישראל (1955)

**הבחירות לרשויות המקומיות בישראל** התקיימו בפעם השנייה במדינת ישראל ב-26 ביולי 1955 במקביל לבחירות לכנסת השלישית. בבחירות אלו שיטת הבחירות הייתה דומה לשיטת הבחירות לכנסת.

לקראת בחירות אלו החליטה מפלגת מפא"י להפסיק ולהשתמש בשם "רשימת ההסתדרות" שעורר מחלוקת בבחירות הקודמות ולהתמודד תחת שמה המקורי.

## הבחירות ברשויות השונות
### עיריות
בירושלים אחוז ההצבעה עמד על 73.4% והבחירות התקיימו על כ-21 מושבי מועצת העיר. בבחירות אלו נבחר מועמדה של מפא"י גרשון אגרון, שרשימתו קיבלה כ-6 מושבים. המפלגות הדתיות קיבלו אף הן כשישה מושבים בסך הכל. תנועת החירות קיבלה כארבעה מושבים. ויצו, אחדות העבודה והציונים הכלליים קיבלו כמושב לכל רשימה. המפלגה הפרוגרסיבית קיבלה כשני מושבים. מפ"ם ומק"י לא צברו די קולות על מנת להיבחר למועצה.

בתל אביב-יפו אחוז ההצבעה עמד על כ-78%, פחות מהבחירות הקודמות. את רשימת מפא"י הובילה שרת העבודה גולדה מאיר שהתמודדה מול מועמד הציונים הכלליים וראש העיר המכהן חיים לבנון. אמנם מפא"י קיבלה יותר מ-30% מקולות התושבים וכעשרה מושבים (מתוך 31), אך חיים לבנון נבחר בסופו של דבר לראש העיר בעקבות תמיכה של הדתיים ומפלגת חירות.

בחיפה ניצח ראש העיר המכהן אבא חושי, לאחר שמפא"י קיבלה כ-8 מתוך 21 המושבים. שאר הסיעות קיבלו כמושב אחד או שניים, מלבד הציונים הכללים שקיבלו כשלושה מושבים.

בבאר שבע ניצח ראש העיר המכהן דוד טוביהו, כשסיעת מפא"י קיבלה 4 מושבים תוך 13 מושבי המועצה. מפ"ם קיבלו כשלושה מושבים והסיעות הדתיות קיבלו כ-4 מושבים. אחדות העבודה ותנועת החירות קיבלו כמושב אחד לכל רשימה. מק"י והציונים הכלליים לא נכנסו למועצה.

גם בלוד נבחר ראש עיר המכהן מטעם מפא"י פסח לב לאחר שגם רשימתו קיבלה 4 מושבים תוך 13 מושבי המועצה.

גם בעכו נבחר ראש העיר המכהן מטעם מפא"י יוסף גדיש, שמפלגתו קיבלה כשלושה מושבים מתוך 13 מושבי המועצה.

בנתניה נבחר אף הוא ראש העיר המכהן עובד בן עמי מהציונים הכלליים. רשימתו קיבלה כשלושה מושבים מתוך 15. מפא"י קיבלה מספר זהה של מושבים, ושאר הסיעות קיבלו מושב אחד או שניים. זאת מלבד אגודת ישראל ומק"י שלא נבחרו כלל למועצה.

גם בראשון לציון נבחר ראש העיר המכהן מטעם הציונים הכלליים אליקום אוסטשינסקי לאחר שרשימתו קיבלה 4 מושבים תוך 15 מושבי המועצה.

### המועצות המקומיות
באבן יהודה נבחר מועמד המפלגה הפרוגרסיבית יהודה בכר, אף על פי שהיה נציג יחידי ממפלגתו במועצה בת תשעה חברים. גם בבית יצחק (שהייתה מועצה מקומית עצמאית עד 1963) המפלגה הפרוגרסיבית ניצחה, והפעם ברוב משמעותי של כשחמישה מושבים מתוך תשעה.

באזור ניצח אבנר גרעין ממפא"י לאחר שמפלגתו קיבלה כשלושה מושבים מתוך 9 מושבי המועצה.

גם בבאר יעקב ניצחה מפא"י (בהובלת שלום ריחנית) שקיבלה כשלושה מושבים מתוך 7 מושבי המועצה.

מפא"י ניצחה במועצות רבות נוספות ובהן בית דגן, בית שאן, בת ים, גבעתיים, גבעת עדה, גבעת שמואל, גן יבנה וקריית טבעון.

באופן חריג לתקופה זו, בגדרה ניצח אליהו פרנקל, שהוביל רשימה מקומית שלא שויכה למפלגה ארצית.

## קישורים חיצוניים
* אודות הבחירות בתל אביב
* התוצאות הרשמיות בערים
* התוצאות הרשמיות במועצות המקומיות

1955
קטגוריה:1955 בישראל
קטגוריה:1955 בפוליטיקה
טום פרייס (שחקן)

**טום פרייס** (באנגלית: **Tom Price**; נולד ב-12 ביולי 1980) הוא שחקן, מדבב, מגיש ברדיו וסטנדאפיסט בריטי, במקור ממונמות' שבוויילס. הוא ידוע בעיקר מהיותו היוצר של השעשועון "Wogan's Perfect Recall" של ערוץ 4, ומהופעתו בתפקיד אנדי דייווידסון בסדרת המדע בדיוני "טורצ'ווד".

## ביוגרפיה
פרייס נולד בהרפורד. הוא החל את הקריירה שלו כקומיקאי במופע בית הספר מונמות'. הוא המשיך לשחק כסטודנט באוניברסיטת ווריק, שם למד ספרות אנגלית. אחרי סיום הלימודים ויתר על מקום בבית ספר למשחק ועבר לגור בלונדון. הופעתו הראשונה בטלוויזיה הייתה בתפקיד מלצר בפרק בסדרה "Absolute Power". לצופי הטלוויזיה הוא מוכר מהופעתו בתוכנית המערכונים "Swinging". עוד שיחק בתפקיד השוטר אנדי דייווידסון בסדרה "טורצ'ווד", ספין-אוף של סדרת המדע בדיוני "דוקטור הו". ב-2008 כיכב פרייס בתוכנית המערכונים "The Wrong Door" של ערוץ BBC Three. עוד באותה שנה הופיע בתפקיד דרין סטיבנס ברימייק הבריטי לסדרה "מעשי כשפים", שלא שודר מעולם. תפקידים נוספים שלו הטלוויזיה היו בסדרות "רופאים" (2009) וב"וידוייה הסודיים של זונת צמרת" (2009) ב-2011 חזר לגלם את אנדי דייווידסון בעונה "טורצ'ווד: יום הנס" ששודרה ב-BBC One ובערוץ Starz בארצות הברית.

בקולנוע שיחק פרייס בסרטים "רדיו רוק" ו"מכאן והלאה".

ב-2011 השתתף פרייס בתוכנית המציאות הקומית "World Series of Dating" בערוץ BBC3 יחד עם רוב ריגל. ב-2014 שיחק בסדרה "סטלה" בכיכובה של רות ג'ונס. עוד הופיע בסדרות "Count Arthur Strong" ו"אפיזודס".

פרייס מרבה להופיע כסטנדאפיסט ברחבי הממלכה המאוחדת ומחוצה לה.
הופעת הבכורה שלו הייתה ב-2011 בתוכניתו "Say When" שהועלתה בפסטיבל אדינבורו.
ב-2014 חזר והופיע באדינבורו עם התוכנית "Not as Nice as He Looks".

## פילמוגרפיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה ולשים
קטגוריה:בוגרי אוניברסיטת ווריק
קטגוריה:בריטים שנולדו ב-1980
יהוסף אשכנזי

**רבי יהוסף אשכנזי** – (1530, פראג – 1570, צפת (בקירוב)) היה חכם תלמודי, ידוע בעיקר בהגהותיו למשנה.

## ביוגרפיה
נולד בפראג בסביבות שנת 1530. ייתכן שהיה נכדו של אברהם בן אביגדור אב"ד פראג. נשא לאישה את בתו של ר' אהרון הורביץ מפוזן ובעקבותיו נסע לעיר פוזן. הרב אשכנזי הביע את התנגדותו לפילוסופיה היהודית מימי הביניים ולפרסום פומבי של חכמת הקבלה וכך קנה לו שונאים מרובים. בעקבות כך הוא עבר לעיר ורונה באיטליה, ועל שמה היה מכונה ר' יוסף מוירונה. בהמשך עבר לעיר צפת שהייתה אז בשיא גדולתה. מסורות מספרות על קשריו ההדוקים עם האר"י ועל כך שלמד איתו משניות בלילי שבת. עדויות נוספות מספרות שהיה יודע את כל ששה סדרי משנה בעל פה ועקב כך כונה "התנא האלהי מצפת".

עמד במחלוקת עזה עם חכמי אותו הדור, ובהם רבי בצלאל אשכנזי, רבי יוסף קארו, הרדב"ז ואחרים, כאשר לשיטתו חייבים לעשר פירות הנלקחים מן הנוכרים בניגוד לדעת הרמב"ם ובניגוד לנהוג באותו זמן בצפת.

תשובתו בנדון נדפסה בשו"ת רבי בצלאל אשכנזי סימן ב בעלום שמו.

## הגהותיו למשנה
באגרת משנת שד"מ (1584) שכתב שמשון בקי הוא מספר:

ספרי המשניות עם ההגהות אבדו. חלק מההגהות שוקעו בפירושו של ר' שלמה עדני – "מלאכת שלמה" על המשניות.

החוקר יעקב נחום אפשטיין רואה באשכנזי "אחד המיוחד" והעמיד אותו בראש רשימת המגיהים שקמו למשנה לאחר שכבר נדפסה. הגהותיו התבססו ככל הנראה על כתבי יד שהיו קיימים בארץ ישראל, בראשית עידן הדפוס. אפשטיין מכנה אותו – "חוקר ומבקר, מעמיק ודייקן היה שלא הניח כמותו בדורו. הוא מגיה אף אותיות ונקודות, אפילו דברים שאינם עניין אלא לכתיב..." במספר מקומות הוא מפרש את המשנה על פי הפשט ולא כפירוש המשנה בתלמוד בבלי. בכך הוא מצטרף לחכמים שלא ראו עצמם מחויבים לפירוש התלמוד למשנה.

הגהותיו נמצאו גם בחיבורים אחרים כמו "אהבה בתענוגים" של ר' אברהם אזולאי, אצל ר' אפרים אשכנזי - חתן האר"י, ואצל ר' אברהם אשכנזי רבה של חברון.

## לקריאה נוספת
* צבי הלוי הורביץ תולדות הרב יהוסף אשכנזי "התנא" מצפת סיני ז
*יעקב שפיגל, **עמודים בתולדות הספר העברי: הגהות ומגיהים**, הוצאת אוניברסיטת בר-אילן, רמת גן, תשנ"ו, עמ' 375–380.
* חנן גפני, 'פשוטה של משנה' – עיונים בחקר ספרות חז"ל בעת החדשה, הוצאת הקיבוץ המאוחד, 2011, עמ' 43–44.
*פרופסור דוד תמר '''המחלוקת בצפת בענייני שמיטה ומעשרות''' המעיין ניסן תשנ"ה

## קישורים חיצוניים
*אשכול בעניינו, בפורום אוצר החכמה
*ינון פליישמן, החזרה למשנה בראשית העת החדשה - עבודת תזה העוסקת בפרשנות המשנה בראשית העת החדשה ומתייחסת בהרחבה לרבי יהוסף אשכנזי.
* 

## הערות שוליים

קטגוריה:נפטרים ב-1572
קטגוריה:ילידי 1525
קטגוריה:עולים לארץ ישראל במאה ה-16
קטגוריה:פרשני המשנה
קטגוריה:צפת: רבנים
קטגוריה:אנשי עליות קדומות לארץ ישראל
קטגוריה:ראשוני האחרונים
טקסט רץ הוצאה לאור

**טקסט רץ הוצאה לאור** היא הוצאת ספרים עברית, המוציאה לאור ומשווקת ספרי קריאה, יעץ, ביוגרפיה ועיון, וכן ספרי קודש. הוציאה לאור למעלה מ-1000 כותרים.

## היסטוריה
ההוצאה הוקמה בשנת 2015 על ידי ברכה כהן, ועוסקת במתן שירותי הוצאה לאור בעברית, אנגלית ושפות נוספות, ובמכירת והפצת ספרים.

חלק מהספרים יצאו במימון גופים ממשלתיים וממסדיים כגון מגן דוד אדום, דוברות משטרת ישראל, עיריית ירושלים, משרד החינוך, הרבנות הראשית לישראל, האוניברסיטה העברית ועוד. ההוצאה הוציאה ספרים ומוצרי דפוס עבור גופים מרכזיים במגזר הדתי והחרדי כגון יתד נאמן, כיכר השבת, ידידות טורונטו, ארגון ערכים, אקשיבה ועוד.

בשנת 2019 דורגה ההוצאה על ידי מגזין קנייטש כהוצאה הרביעית בגודלה בציבור החרדי. ההוצאה הוציא לאור למעלה מ-1000 כותרים.  

משרדי החברה שוכנים בקניון רמות בשכונת רמות אלון בירושלים.

## פעילות

#### ספרי קריאה וביוגרפיה
בהוצאה ראו אור מאות ספרי קריאה, מותחנים וביוגרפיות, שנכתבו על ידי מחברים רבים, חלקם הפכו לרבי מכר. 

בשנת 2019 ראה אור בהוצאה הספר "אריות קשורים בחוט" העוסק באפליה על רקע עדתי במגזר החרדי, הספר עורר עניין במגזר החרדי והודפס במהדורות רבות, בעשרות אלפי עותקים.

בשנת 2021 ראה אור בהוצאה הספר "אמא יש רק אחת" של לימור סון הר מלך. 

בשנת 2022 ראה אור בהוצאה הספר "בחורינו המצוינים" העוסק בביוגרפיה של יוצא היחידה לאבטחת אישים בשב"כ, אחר כמה מהדורות שהוחרמו על ידי הצנזורה הצבאית.

בשנת 2025 ראה אור ספר עיון העוסק בסכסוך הישראלי-פלסטיני, "מתי ואיך הומצא הנרטיב הפלסטיני?" מאת איתמר צור.

#### ספרי קודש
בהוצאה ראו אור גם מאות ספרי קודש וספרי דת, סידורי תפילה, מחזורים ומהדורות תנ"ך, וספרים של רבנים מפורסמים מהעבר, כגון הבעל שם טוב, רבי נחמן מברסלב, רבי אליעזר פאפו, המהרי"ל דיסקין, ישראל מאיר הכהן, הראי"ה קוק, הרב יהודה לייב הלוי אשלג, הרב מאיר יהודה גץ וכן רבנים מוכרים מההווה – הרב אברהם יצחק קוק (רחובות), הרב אשר וייס, הרב אהרן לוי, הרב נחום סילמן ועוד.

#### ספרי רבני יהדות המזרח
ההוצאה מעניקה חשיבות יתירה להוצאתם לאור ולההדרתם של ספרי רבני יהדות המזרח.

במסגרת זו יצאו על ידי ההוצאה במהדורה ראשונה או מהדורת ההדרה, ספריהם של הרבנים: הרב יוסף חיים מבגדאד, מהרש"א אלפנדרי, הרב דוד צבאח, הרב דוד הכהן סקלי, הרב יעקב מוצפי, הרב עזרא עטיה, הרב יהודה צדקה, הרב יוסף משאש, הרב משה טוויל ועוד רבים. 

כמו כן יצאו לאור בהוצאה ספרים של רבנים חרדים ספרדים בני דורנו, בהם הרב שלום כהן, הרב אברהם סלים, הרב שלמה ידידיה זעפראני, הרב ברוך שרגא, הרב יהושע ברכץ, הרב משה הלוי, הרב חיים רבי ועוד.

#### כתבי עת
ההוצאה מפיקה מספר כתבי עת באופן קבוע, ביניהם: 

* כתב העת המודפס **[[צריך עיון]]** מאת קרן תקוה 
* כתב העת **בהתאסף** מאת איגוד עמלי התורה
* כתב העת **מאורי אור** מאת ישיבת מאור התלמוד
* כתב העת **מִגוֹ** לשירה ויצירה מאת 'מקום של אש' - קבוצת שירה חרדית
* כתב העת **מסילות בני תימן** מאת מכון המהרי"ץ

## קישורים חיצוניים

## הערות שוליים

קטגוריה:הוצאות ספרים בישראל: ארון הספרים היהודי
קטגוריה:הוצאות ספרים בישראל
קטגוריה:הוצאות ספרים עבריות
קטגוריה:הוצאות ספרים
קטגוריה:ישראל: חברות שהוקמו ב-2015
דיקמן

**דיקמן** הוא שם משפחה ממקור גרמני (Diekmann או Dieckmann), שפירושו, אדם המתגורר סמוך לסוללת עפר או הממונה על תחזוקתה של סוללה. המקור לשם הוא המילה Dyck או Dyk בגרמנית תחתית.

קטגוריה:שמות משפחה אשכנזיים
קטגוריה:שמות משפחה גרמניים